เล็งชาบูร้านนี้ไว้ตั้งแต่คราวก่อนที่มีจัดโปรโมชั่นเทศกาลปูม้าทานได้ไม่อั้น แต่รอบก่อนไปทานไม่ทัน มาครั้งนี้พอรู้ว่าทางร้านจัดโปรโมชั่นนี้อีกครั้ง และเพิ่มเวลาเฉพาะบุฟเฟต์แบบพรีเมี่ยมเป็น 2 ชั่วโมงเต็ม แบบนี้จะปล่อยให้พลาดซ้ำสอง ไม่มาลองไม่ได้แว้ว
 
????บุฟเฟต์จะมี 2 ราคาค่ะ
????แบบ Standard ทานได้ 1.30 ชม. ราคาท่านละ 498 บาทเน็ท รวมเครื่องดื่มแล้ว ซึ่งจะเลือกน้ำซุปได้ 1 อย่าง พวกเนื้อสามารถสั่งหมูคุโรบูตะ สันนอกหมู สันคอหมู เบค่อน และเนื้อวัวได้อีก 2 แบบ ส่วนอาหารอย่างอื่น ของหวาน รวมทั้งไอศกรีมโฮมเมดของร้านและไอศครีมฮาเก้นดาซ สามารถหยิบได้เองจากตู้แช่ และจากไลน์อาหาร สำหรับมันกุ้งและชีส ขอรับได้อย่างหนึ่งถ้วย
 
????แบบ Premium ทานได้ 2 ชม. ราคาท่านละ 698 บาทเน็ท สามารถเลือกน้ำซุปได้ 2 อย่าง ส่วนรายการอาหารที่เพิ่มเติมมาจากแบบ Standard คือพวกเนื้อนำเข้า อย่างเนื้อแองกัส เนื้อวากิว เนื้อแกะ หมูคุโรบุตะชีส และอาหารทะเลอย่างกุ้งแม่น้ำ ปลาแซลมอน ปลาบัตเตอร์ฟิช หอยแมลงภู่นิวซีแลนด์ ที่เด็ดคือมันกุ้งและชีสสั่งได้ไม่อั้น
 
ตอนแรกก็เลือกไม่ถูกว่าจะไปทานสาขาไหนดี เพราะค่อนข้างไกลบ้านทุกสาขา สุดท้ายเราเลือกสาขา The Nine ค่ะ เพราะได้ยินมาว่าสาขานี้ไม่ต้องรอคิวนาน บริการดี อาหารได้ไว และของสด ซึ่งไม่ผิดหวังเลยค่ะ อาหารมาไว สั่งปุ๊บได้ปั๊บ และของทะเลสดจริง
 
⭐⭐⭐เมนูที่โดนใจ
 
• น้ำซุป – ซุปน้ำดำ รสชาติกลมกล่อม / ซุปต้มยำมันกุ้ง เข้มข้นต้มยำแบบถึงเครื่อง จัดจ้านกำลังดี / ซุปหูฉลาม หอมและได้รสเหมือนหูฉลามจริงๆ
 
• อาหารทะเล – กุ้งแม่น้ำ หัวมันทุกตัวเนื้อเด้งๆ / ปูม้านี่ไม่ผิดหวังเลย ถึงจะตัวไม่ใหญ่นัก แต่สดไม่มีกลิ่น เปลือกบาง กัดเบาๆ ก็ได้ทานเนื้อปูสมใจแล้ว / หอยแมลงภู่นิวซีแลนด์ตัวใหญ่ดีค่ะ / ปลาบัตเตอร์ฟิช แนะนำเลยเมนูนี้ อร่อยกว่าแซลมอนอีกนะ
 
• หมูสไลด์ – ชอบหมูคุโรบูตะชีสที่สุดค่ะ เนื้อหมูดำสไลด์แล้วใส่ชีสพับไว้ข้างใน ไม่ต้องเสียเวลามาละลายชีสจุ่มเลย อันนี้สั่งมาซ้ำหลายรอบ ส่วนของเบค่อนก็ใช้ของดีเช่นกัน
 
• ฟักทองอบชีส – อร่อยอย่างคาดไม่ถึง ฟักทองบดหวานๆ อบชีสมาเยิ้มๆ ไม่ควรพลาดชิมนะคะอันนี้
 
• มันกุ้ง – ดีงามสำหรับคนชอบทานมันกุ้ง ยิ่งไม่อั้นด้วยแล้วนี่ยิ่งทานเพลินจนลืมคำนึงถึงคอเลสเตอรอลกันเลย